หุ้นดาวโจนส์ปิดร่วง 126.79 จุด
ดัชนีดาวโจนส์ตลาดหุ้นนิวยอร์กปิดร่วงลง126.79 จุดที่ 14,995.23 จุด เหตุวิตกเฟดลดขนาด QE ด้าน ราคาน้ำมันขยับขึ้นเล็กน้อย
29 ต.ค. 2565

ดัชนีดาวโจนส์ตลาดหุ้นนิวยอร์กปิดร่วงลง126.79 จุดที่ 14,995.23 จุด เหตุวิตกเฟดลดขนาด QE ด้าน ราคาน้ำมันขยับขึ้นเล็กน้อย
ดัชนีเฉลี่ยอุตสาหกรรมดาวโจนส์ร่วงลง 126.79 จุด หรือ 0.84% ปิดที่ 14,995.23 จุด ดัชนี S&amp;P 500 ลดลง 13.61 จุด หรือ 0.84% ปิดที่ 1,612.52 จุด และดัชนี Nasdaq ร่วงลง 36.52 จุด หรือ 1.06% ปิดที่ 3,400.43 จุด
ช่วงแรกนั้น ตลาดหุ้นนิวยอร์กดีดตัวขึ้น แต่ก็ปรับตัวลงในเวลาต่อมา เนื่องจากนักลงทุนยังคงวิตกกังวลว่าเฟดอาจจะลดขนาดโครงการ QE ซึ่งความวิตกกังวลดังกล่าวมีขึ้นนับตั้งแต่นายเบน เบอร์นันเก้ ประธานเฟดได้ส่งสัญญาณในระหว่างการแถลงต่อคณะกรรมาธิการเศรษฐกิจร่วมของสภาคองเกรสว่า การลดขนาดโครงการซื้อสินทรัพย์ ซึ่งเป็นหนึ่งในมาตรการ QE นั้น อาจจะมีขึ้นในการประชุมในอีกไม่กี่ครั้งข้างหน้า ซึ่งจะขึ้นอยู่กับข้อมูลเศรษฐกิจด้านต่างๆ รวมถึงการใช้จ่ายของผู้บริโภคและข้อมูลด้านการจ้างงานของสหรัฐ
นักลงทุนจับตาดูข้อมูลเศรษฐกิจของสหรัฐอย่างใกล้ชิด เพราะข้อมูลเหล่านี้อาจจะช่วยให้เฟดตัดสินใจได้ว่าควรลดขนาดโครงการซื้อพันธบัตรหรือไม่
ด้าน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 50 เซนต์ ปิดที่ 95.88 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 53 เซนต์ ปิดที่ 103.49 ดอลลาร์ต่อบาร์เรล
รายงานของสำนักงานสารสนเทศด้านพลังงานสหรัฐฯ (EIA) ระบุว่าคลังน้ำมันดิบสำรองของประเทศช่วงสัปดาห์สิ้นสุดวันที่ 2.5 ล้านบาร์เรล สวนทางกับที่นักวิเคราะห์คาดหมายว่าจะลดลง 400,000 บาร์เรล ส่วนเบนซิน ก็เพิ่มขึ้น 2.7 ล้านบาร์เรล ผิดกับสต๊อกน้ำมันกลั่น อันประกอบด้วยดีเซลและน้ำมันทำความร้อน ที่ลดลง 1.2 ล้านบาร์เรล
นักวิเคราะห์มองว่านอกจากข้อมูลข้างต้นแล้ว ราคาน้ำมันนิวยอร์กยังตกอยู่ภายใต้แรงกดดันของดอลลาร์ที่อ่อนค่าลง